Tårnby Kommune

Tårnby Kommune er en københavnsk forstadskommune på Amager og hører til Region Hovedstaden. Til kommunen hører også Øresunds-øerne Saltholm og Peberholm. I forbindelse med strukturreformen i 2007 indgik kommunen en samarbejdsaftale med Dragør Kommune, så en række af Dragør Kommunes opgaver varetages af Tårnby Kommune. Ved kommunalvalget 15. november 2005 fik kommunalbestyrelsen socialdemokratisk flertal. Kommunen er fordelt på 4 sogne (under Amagerland Provsti)(befolkningsandel): Skelgård (31,2%), Kastrup (24,8%), Tårnby (24,1%), Korsvejen(19,9%) Bydele og kvarterer Tårnby kommune består af 3 overordnede kvarterer. Centrum af kommunen kaldes blot Tårnby. Det er her den ene af kommunens jernbanestationer Tårnby Station findes, samt Tårnby Torv der bl.a. er kendt for at være fødestedet for dansk hip hop kultur. Den østlige del af kommunen hedder Kastrup og lægger navn til næsten hele kommunens postnummer. Det er i denne del af kommunen at man finder Københavns Lufthavn med jernbanestation og den del af metroen som strækker sig ind i kommunen. Den vestlige del af kommunen kaldes Vestamager, men har reelt intet officielt navn. Dette område består både af store dele af Fælleden samt beboelser. Vestamager syd for Alkmaar allé deler postnummer med Dragør Kommune. De to områder Tårnby og Vestamager forveksles ofte med området Kastrup i medierne. Dette skyldes kommunens misvisende postnummer, Kastrup er blot en del af den samlede kommune. Den langt største del af kommunens areal, er ubebyggede områder som Saltholm, Peberholm, Københavns lufthavn og det sydvestlige Amager. Historie Tårnby kirke er fra tidlig middelalder, men der kendes landsbybebyggelse tilbage til vikingetiden. Den nuværende kommunes område lå i middelalderen stort set i det middelalderlige Tårnby sogn. I 1841 oprettedes Tårnby Sognekommune der strakte sig nordpå helt til Christianshavns Vold. I 1896 blev sognekommunen reduceret stort set til kommunens nuværende udstrækning, bortset fra at Kalvebod Fælled ikke fandtes endnu dengang - det kom først til i 1942. I 1970 ændredes navnet fra "Tårnby Sognekommune" til det nuværende "Tårnby Kommune". Infrastruktur Motorvej (til Sverige & Sjælland) Jernbane (Roskilde samt Øresundstoget til Malmø & København Centrum). Metroens tredje etape løber i den gamle jernbanetracé fra Sundby (Lergravsparken) til Lufthavnen. Københavns Lufthavn ligger i Tårnby Kommune. Politik Byråd Byråd 2026-2029 Byråd 2022-2025 Byråd 2018-2022 Borgmestre Erhverv Kommunes største arbejdsplads er Københavns Lufthavn. Sport Tårnby er hjemsted for fodboldklubberne AB Tårnby, Kastrup Boldklub, Tårnby FF og Amager FF, samt gymnastikklubben Kastrup Gymnastikforening af 1966. Ligeledes er kommunen hjemsted for Danmarks ældste rugby klub Speed, den amerikanske fodboldklub Amager Demons, Basketball Klubben Amager, håndboldklubben Tårnby Hk og Svømmeklubben KVIK, Kastrup. Også atletik klubben Amager Atletik Club, AAC, er lokaliseret i Tårnby Kommune. Klubben har en stor ungdomsafdeling, med børn helt ned til 4-års alderen. Også Kastrup Magleby Badminton, Amager Cykle Ring og vægtløftnings klubben AK. Viking samt ishockeyklubben Amager Ishockey Club, der spiller under turneringsnavnet Ama'r Jets, er kendte og respekterede idrætsklubber vis hjemsted er Tårnby Kommune. Sportsanlæg Stadion Svømmehal Skøjtehal Curlinghal Bowlinghal Gymnastikhal Badmintonhal Undervisningsinstitutioner Folkeskoler Skottegårdsskolen Kastrupgårdsskolen Løjtegårdsskolen Nordregårdsskolen Korsvejens Skole Pilegårdsskolen Skelgårdsskolen Tårnbygårdsskolen Privatskole Amagerprivatskole Gymnasium Tårnby Gymnasium Andre VUC Ungdomsskolen Seværdigheder/kultur Kastrup Søbad (Sneglen, indviet 30. maj 2005), Lystbådehavn (1987), Bryggergården (fredet 1971), Fiskerihavn, Gl. Lystbådehavn (1954). Den Blå Planet - det nye Danmarks Akvarium, åbnede 22. marts 2013. Plyssen udstillingscenter lå på Amager Strandvej 350 fra 1996 til 2019, hvor samlingerne overførtes til det nye Udstillingscenter Ved Diget 26-28 Udstillingscentret Ved Diget 26-28 Kastrup Bio i Skottegården (Kastrup Midtpunkt). Kastrupgårdsamlingen, museet er beliggende på Kastrupgård, som er et landsted fra midten af 1700-tallet bygget af den kongelige hofstenmester Jacob Fortling. Museet har en omfattende grafisk samling, samt malerier, keramik & glas. Københavns Lufthavn Terminal 3, kaldet "papirflyveren", samt den ældste terminal fra 1939 (nu flyttet til Maglebylille) Flyvergrillen og kontroltårnet Venskabsbyer Finland Karis Stad, 10300 Karis (mellem Åbo og Helsingfors) Norge Skedsmo Kommune, 2001 Lillestrøm (ved Oslo) Sverige Alingsås Kommune, 44181 Alingsås (ved Göteborg) Referencer Eksterne henvisninger Tårnby Kommunes hjemmeside Portal til Tårnby Statistisk kilde statistikbanken.dk Danmarks Statistik